Sænska unglingsstúlkan Greta Thunberg , sem ýtt hefur af stað umræðu um umhverfis - og loftslagsmál um heim allan , hefur verið valin manneskja ársins hjá tímaritinu TIME . Thunberg er stödd á loftslagsráðstefnu Sameinuðu þjóðanna , COP25 , sem haldin er í Madríd þessa dagana . Á vefsíðu TIME kemur fram að Greta hafi náð að breyta óljósum áhyggjum af loftslagsbreytingum yfir í alþjóðlega hreyfingu sem berjist fyrir breytingum á heimsvísu . Athygli vakti í lok október síðastliðnum þegar hún afþakkaði umhverfisverðlaun Norðurlandaráðs . Hún sagði á Instagram-aðgangi sínum að verðlaun skiptu ekki máli . Auglýsing Hún þakkaði þó fyrir þann heiður að hafa verið valin en sagði að heldur þyrfti að virkja samtakamátt fjöldans og þrýsta á stjórnmálamenn og aðra leiðtoga til að berjast gegn mengun af mannavöldum og loftslagsbreytingum . Vonina má sjá hjá fólkinu sjálfu Greta hélt ræðu í dag á COP25 þar sem hún talaði máli vonarinnar . „ Ég er að segja ykkur að vonin er til staðar . Ég hef séð hana . En hún kemur ekki frá stjórnvöldum eða fyrirtækjum . Hún kemur frá fólkinu sjálfu , “ sagði hún meðal annars . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .